Llan kra, ɣillen ufan-asen-d tifrat i wugur-a. Kkren ssan akk leryaf n ubrid d tiqreɛtin n lbirra i wakken ur ḥebbsent ara tkeryas dinna. Ɛlaḥsab-nsen, ma ur ḥbisent ara ur d-yettili ara uḍegger n teqreɛtin. Acu kan, ttun yiwet n lḥaǧa : d nutni i yeččuren rrif n ubrid s teqreɛtin, ayen icemten nezzeh iberdan. Ula d wid yebɣan ad ḥebsen ma yettuḥettem fell-asen, ur d-ttafen ara amek, ur d-ttafen ara ciṭ n umekkan ilem. Daymi qqaren : ’’ad yekkat aɣyul, ad yettdari taberda’’.